**დანართი N1**

**COVID-19-ით დაავადებულთა და მათთან კონტაქტირებულთა იზოლაციისა და კარანტინის ვადების განსაზღვრის წესი**

***1.      ბინაზე/საიზოლაციო სივრცეში (სასტუმრო) მეთვალყურეობაზე მყოფი* COVID-19-ით დაავადებული*:***

***ა) უსიმპტომო პაციენტი:***

* ექვემდებარება იზოლაციას დამადასტურებელი სინჯის (ზემო და/ან ქვემო სასუნთქი გზებიდან აღებული მასალა SARS-CoV-2-ის ანტიგენის გამომვლენი ტესტირების ჩატარების მიზნით) აღებიდან 8 კალენდარული დღის განმავლობაში;
* იზოლაცია სრულდება SARS-CoV-2-ის ანტიგენის გამომვლენი ტესტირების გარეშე;
* იზოლაციის დასრულებიდან მომდევნო 5 დღის მანძილზე მკაცრად რეკომენდებულია ნიღაბის გამოყენება, ხოლო მედპერსონალის დაშვება სამუშაო ადგილზე მოხდეს მხოლოდ რესპირატორის გამოყენებით.

 ***ბ) მსუბუქი სიმპტომების მქონე პაციენტი:***

* ექვემდებარება იზოლაციას დამადასტურებელი სინჯის (ზემო და/ან ქვემო სასუნთქი გზებიდან აღებული მასალა SARS-CoV-2-ის ანტიგენის გამომვლენი ტესტირების ჩატარების მიზნით) აღებიდან მინიმუმ 8 კალენდარული დღის განმავლობაში;
* იზოლაცია სრულდება 8 კალენდარული დღის შემდეგ, SARS-CoV-2-ის ანტიგენის გამომვლენი ტესტირების გარეშე, ამასთან მსუბუქი სიმპტომების ალაგებიდან გასული უნდა იყოს სულ მცირე 24 საათი;
* იზოლაციის დასრულებიდან მომდევნო 5 დღის მანძილზე მკაცრად რეკომენდებულია ნიღაბის გამოყენება, ხოლო მედპერსონალის დაშვება სამუშაო ადგილზე მოხდეს მხოლოდ რესპირატორის გამოყენებით.

 ***გ) საშუალო და მძიმედ მიმდინარე შემთხვევები:***

* ექვემდებარება იზოლაციას დამადასტურებელი სინჯის (ზემო და/ან ქვემო სასუნთქი გზებიდან აღებული მასალა SARS-CoV-2-ის ანტიგენის გამომვლენი ტესტირების ჩატარების მიზნით) აღებიდან მინიმუმ 10 კალენდარული დღის განმავლობაში;
* იზოლაცია სრულდება 10 კალენდარული დღის შემდეგ, SARS-CoV-2-ის ანტიგენის გამომვლენი ტესტირების გარეშე, ამასთან სახეზე უნდა იყოს სიმპტომების მკვეთრი გაუმჯობესების დინამიკა უკანასკნელი 24 საათის განმავლობაში;
* იზოლაციის დასრულებიდან მომდევნო 5 დღის მანძილზე მკაცრად რეკომენდებული იყოს ნიღაბის გამოყენება, ხოლო მედპერსონალის დაშვება სამუშაო ადგილზე მოხდეს მხოლოდ რესპირატორის გამოყენებით, მომდევნო 5 დღის მანძილზე.

***2.      COVID-19-ით დაავადებულთან* *კონტაქტირებული პირები:***

**ა) არ ექვემდებარებიან კარანტინს, ამასთან ეძლევათ ნიღბის მოხმარების მკაცრი რეკომენდაცია მაღალი რისკის კონტაქტის შეწყვეტიდან მომდევნო 10 კალენდარული დღის განმავლობაში (მ.შ. დაბალი რისკის გარემოში მოხვედრისას):**

ა.ა) ბუსტერ დოზით ვაქცინაციის შემთხვევაში;

ა.ბ) პირველადი ვაქცინაციის მე-2 დოზის მიღებიდან 14-90 დღის განმავლობაში;

ა.გ) კოვიდის ინფექციის გადატანიდან 60 დღის განმავლობაში.

**ბ) ექვემდებარებიან კარანტინს მკაცრად 8 დღის განმავლობაში, ამასთან ეძლევათ ნიღბის მოხმარების მკაცრი რეკომენდაცია მომდევნო 9-12 კალენდარული დღის განმავლობაში:**

ბ.ა) არავაქცინირებული პირების შემთხვევაში;

ბ.ბ) არასრულად ვაქცინირების შემთხვევაში;

ბ.გ) პირველადი ვაქცინაციის მე-2 დოზის მიღებიდან 1-14 დღის განმავლობაში;

ბ.დ) პირველადი ვაქცინაციის მე-2 დოზის მიღებიდან 90 დღეზე მეტი ხანგრძლივობის და ბუსტერ დოზის არმქონე პირების შემთხვევაში;

ბ.ე) კოვიდის ინფექციის გადატანიდან 60 დღის შემდგომ პერიოდში.

**შენიშვნა:** SARS-CoV-2-ის ანტიგენის გამომვლენი ტესტირება - პჯრ დიაგნოსტიკა, ან სწრაფი ტესტირება ანტიგენზე (აღიარებული ეროვნული მარეგულირებლის ან FDA მიერ, ან განსაზღვრული ჯანმრთელობის მსოფლიო ორგანიზაციის კოვიდ-19 სადიაგნოსტიკო საშუალებების ნუსხის ფარგლებში).